Ծարավ (ֆիլմ, 1959)

«Ծարավ» (), խորհրդային սև ու սպիտակ գեղարվեստական ֆիլմ Հայրենական մեծ պատերազմի մասին։ Նկարահանվել է 1959 թվականին ռեժիսոր Եվգենի Տաշկովի կողմից։

Ֆիլմի սյուժեն հիմնված է իրական իրադարձությունների վրա, որոնց մասնակիցն է եղել  սցենարիստ Գրիգորի Պոժենյանը։

Սյուժե 
Օդեսան օգտագործում է Դնեստր գետի ջուրը։ Ջրհան կայանը գտնվում է Բելյաևկայում (ֆիլմում նշված է Իվանովկա)։ Ջրատարի երկարությունը մոտ 40 կմ է։ 

1941 թվականին մարտական գործողությունների ընթացքում Օդեսան շրջափակվել է, Բելյաևկան գրավվել է։ Քաղաքը մնացել է գրեթե առանց ջրի, նրա մատակարարումը խիստ սահմանափակվել է։

Քաղաքին ջուր տալու համար ձևավորվել է նավաստիների հատուկ ջոկատ, որոնք, ներխուժելով թշնամու թիկունք և գրավելով Բելյաևկայում գտնվող պոմպակայանը, միացրել են ջրի մատակարարումը և որոշ ժամանակ պահել դիրքերը։

Ֆիլմի ստեղծողներ 
 Դերերում 
 Վյաչեսլավ Տիխոնով – Օլեգ Բեզբորոդկո, լեյտենանտ
 Վալենտինա Խմարա – Մաշա
 Յուրի Բելով – Վասյա Պատեֆոն (Ռոգոզին)
 Անտոն Դոցենկո – Նիկիտա Նեչիպայլո
 Վլադիմիր Իվանով – Տվերդոխլեբով
 Նիկոլայ Տիմոֆեև – Նիկիտին
 Բորիս Բիտյուկով – Ալեքսեենկո
 Բորիս Գոդունցով – Ուգոլյոկ
 Վասիլի Վեկշին – Կալինա
 Մուլլան Սույարգուլով – Մամեդ
 Օլեգ Գոլուբիցկի – Լեմկե
 Յուրի Գորոբեց – ուղեկցող
 Յուրի Լոպարյով – ''տղա
 Էպիզոդներում
 Ալեքսանդր Կոշուտսկի, Ն. Դոբրովոլսկի, Իվան Մարկևիչ, Բ. Դիկանսկի, Իգոր Մաքսիմով, Տ. Ժուրինա (աղջիկ շքամուտքում) Նկարահանող խումբ 
 Սցենարի հեղինակ՝ Գրիգորի Պոժենյան
 Բեմադրող ռեժիսոր՝ Եվգենի Տաշկով
 Օպերատոր՝ Պյոտր Տոդորովսկի
 Նկարիչներ՝ Ա. Օվսյանկին, Մուզա Պանաևա
 Ռեժիսոր՝ Ն. Սավվա
 Կոմպոզիտոր՝ Անդրեյ Էշպայ
 Հնչյունային օպերատոր՝ Է. Գոնչարենկո
 Խմբագիր՝ Վ. Բոնդարենկո
 Գրիմ՝ Ս. Միխլինա
 Մոնտաժող՝ Տ․ Դոն
 Օդեսայի պետական ֆիլհարմոնիայի նվագախումբ, դիրիժոր՝ Եվգենի Դուշչենկո
 Գլխավոր խորհրդատու՝ գեներալ-լեյտենանտ Նիկոլայ Օսլիկովսկի,  խորհրդատո՝ գնդապետ Ա. Գրաչով
 Տնօրեն՝ Ս. Բենիովա

Երաժշտություն 
Իրինա Ռիժովայի (Դենիսովա) կատարմամբ ֆիլմում առաջին անգամ հնչել է «Два берега» («Ночь была с ливнями…»)  երգը, որը գրվել է Գրիգորի Պոժենյանի բանաստեղծության հիման վրա և Անդրեյ Էշպայի երաժշտությամբ, որը երաժշտություն է գրել Եվգենի Տաշկովի ֆիլմերի մեծամասնության համար։ Երգը հետագայում լայն տարածում է գտել և ընդգրկվել Մայա Կրիստալինսկայայի, Գելենա Վելիկանովայի և այլ կատարողների երգացանկերում։

Ֆիլմում օգտագործվել է նաև Ֆրեդերիկ Շոպենի և Պյոտր Իլյիչ Չայկովսկու երաժշտությունը։

Մրցանակներ 
 1960 թվականին Մինսկի համամիութենական կինոփառատոնում «Ծարավ» ֆիլմը ստացել է երրորդ մրցանակը։ Պյոտր Տոդորովսկին երկրորդ մրցանակն է ստացել օպերատորական աշխատանքի համար։

Ծանոթագրություններ

Արտաքին հղումներ 
 Документальный фильм «Жажда». Осаждённая Одесса 1941—1944. (Соответствие художественного фильма «Жажда» реальным историческим событиям). YouTube. Канал РТР.
 «Ծարավ» ֆիլմը «Энциклопедия отечественного кино» կայքում
  ֆիլմն Օդեսայի կինոստուդիայի պաշտոնական կայքում

Խորհրդային ֆիլմեր
1959 ֆիլմեր
Ռուսերեն ֆիլմեր
Ֆիլմեր Հայրենական մեծ պատերազմի մասին
Ուկրաինական ֆիլմեր
Ֆիլմեր Երկրորդ համաշխարհային պատերազմի մասին
Խորհրդային սև-սպիտակ ֆիլմեր
Խորհրդային դրամա ֆիլմեր